Den eldrande diktatoren, som skal lida av kreft, blei flydd med privatfly til Asia for behandling. – Sludder, seier Zimbabwes informasjonsminister.

Sidan Zimbabwe i 1980 lausreiv seg frå Storbritannia har Robert Mugabe styrt landet med hard hand. – Den 88 år gamle mannen skal no vera døden nær, skriv den britiske avisa Daily Mail.

– Saman med nær familie

Mugabe, som skal lida av prostatakreft, blei flydd til Singapore i eit privatfly for behandling. Nær familie skal vera med han.

Diktatoren har i fleire omgangar fått behandling behandling i Asia, men helsetilstanden til den eldrande mannen skal no ha forverra seg. Spekulasjonane om Mugabes helsetilstand tok seg opp då eit statsrådsmøte blei utsett i siste minutt.

LES OGSÅ: Mugabe ber om amnestiog - Mugabe kjøpte luksusbolig i Hongkong

Offisielt er Mugabe i Singapore for å delta på eit universitetsarrangement med dottera Bona.

– Oppspinn frå avis

Men meldingane om at Mugabe skal vera døden nær blir tilbakevist av Zimbabwe. Overfor AFP blir påstanden tysdag omtala som sludder av Zimbabwes informasjonsminister Webster Shamu.

Ifølgje ei anonym kjelde som AFP siterer er meldingane om at Mugabe er døden nær fullstendig fabrikkert av avisa Zimbabwe Mail.

Mugabe blei sist sett offentleg for to veker sidan, ifølgje AFP.

LES OGSÅ: Zimbabwes elite tjener millioner på ulovlige diamanter

Rykte har gått i åresvis

Ifølgje Wikileaks kom det i fjor fram at Mugabe har kreft og alt i 2008 skal han ha fått råd frå lege om å gå av. Påstanden kom fram i eit brev mellom USAs myndigheiter og den tidlegare amerikanske ambassadøren i Harare.

Rykta om Mugabes helsetilstand har gått i mange år. Mugabe har tidlegare nekta for at han har kreft. Ifølgje den britiske avisa The Independent har fleire som nyleg har møtt Mugabe, deriblant Rowan Williams, erkebiskop av Canterbury, kommentert at det ser ut til at han tilsynelatande har god helse.

LES MEIR: – Mugabe har kreft

Mugabe fylte 88 år i februar i år.

I 2008 blei det danna ei samlingsregjering i Zimbabwe av Mugabes parti Zimbabwe African National Union-Patriotic Front (ZANU-PF), statsminister Morgan Tsvangirais parti Movement for Democratic Change (MDC) og ein mindre fraksjonen av MDC, leia avv professor Welchmann Ncube.

LES OGSÅ: Tsvangirai boikotter egen regjering